CELEX: 62012CN0016
Language: bg
Date: 2012-01-13 00:00:00
Title: Дело C-16/12: Преюдициално запитване, отправено от Gyulai Törvényszék (Унгария) на 13 януари 2012 г. — HERMES Hitel és Faktor Zrt./Nemzeti Földalapkezelő Szervezet

28.4.2012   
            
            
               BG
            
            
               Официален вестник на Европейския съюз
            
            
               C 126/4
            
         Преюдициално запитване, отправено от Gyulai Törvényszék (Унгария) на 13 януари 2012 г. — HERMES Hitel és Faktor Zrt./Nemzeti Földalapkezelő Szervezet
   (Дело C-16/12)
   2012/C 126/06
   Език на производството: унгарски
   
      Запитваща юрисдикция
   
   Gyulai Törvényszék
   
      Страни в главното производство
   
   
      Жалбоподател: HERMES Hitel és Faktor Zrt.
   
      Ответник: Nemzeti Földalapkezelő Szervezet
   
      Преюдициални въпроси
   
   
               1.
            
            
               Трябва ли принципите на правна сигурност и на оправдани правни очаквания, считани за основни принципи на правото на Съюза, да се тълкуват в смисъл, че не допускат държава членка да приеме правна норма, с която в ущърб на нейния съдоговорител се изменя съдържанието на договор, сключен от посочената държава в качеството ѝ на собственик, доколкото тази нова правна норма квалифицира предмета на разглеждания договор като такъв извън търговския оборот, което отнема възможността на този съдоговорител да претендира произтичащите от посочения договор права?
            
         
               2.
            
            
               Ако на първия въпрос бъде даден утвърдителен отговор, в приложение на установения в член 4, параграф 3 ДЕС принцип на лоялност в рамките на Общността и на практиката на Съда на Европейския съюз длъжна ли е националната юрисдикция да не приложи националната правна норма, която квалифицира предмета на договора като такъв извън търговския оборот, и да го квалифицира като включен в търговския оборот, въпреки наличието на национална разпоредба в обратния смисъл?